
Министерство на околната среда и водите


Регионална инспекция по околната среда и водите - Монтана

Д О К Л А Д

 Относно: Извършена комплексна проверка на База гр. Видин с оператор   „СОМАТ” АД-  клон гр. Видин на основание Заповед № РД-279/27.10.2015 г. на Директора на РИОСВ – Монтана.
Извършената комплексна проверка на 30.10.2015 г. е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2015 г.


На обекта не се извършва транспортна дейност. Автомивката не функционира от м. септември 2014 г. Извършват се само ремонтни дейности на транспортните средства, когато се подготвят за годишни-технически преглед. „Сомат“ АД, клон Видин е наемател на базата, която е собственост на „Виена Реал Естейт Видин“ ЕАД.
 
По компонент „Въздух“: 

Двата броя водогрейни котли „OERTLI” PKX 540/18 на гориво нафта се използват за отопление на производствените помещения и административната сграда през зимния сезон. На изходящите газове, изпускани с общ газоход в атмосферата без пречистване, през 2013 г. е извършено контролно измерване на емисиите на вредни вещества от РЛ-Враца към ИАОС-София, като не са констатирани наднормени стойности. За работата на котлите, изразходвано гориво и поддръжка се води дневник, представен при проверката. При пускане на отоплителната инсталация през зимния сезон 2015-2016 г., операторът ще извърши собствени измервания на емисиите на вредни вещества в изходящите газове от водогрейните котли, в съответствие с изискванията на Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници.
По компонент „Води“:

Обектът: База за товарен транспорт – гр. Видин е разположен в ПИ 10971.512.105 в землището на гр. Видин, собственост на фирма „Виена Реал Естейт Видин“ ЕАД , като дружеството СОМАТ – клон Видин се явява наемател на площадката. Към момента на проверката персоналът в базата се състои от 6-ма служители и управителя. Базата се водоснабдява с вода за питейно-битови нужди от водопроводната мрежа на гр. Видин на база сключен договор с ВиК – Видин ЕООД, гр. Видин. Дружеството е титуляр на разрешително за ползване на воден обект №13750002/28.07.2008 г. за заустване на отпадъчни води, формирани от дейността на обект: База за товарен транспорт – гр. Видин, в повърхностни води – отводнителен канал С-3 от отводнително поле „Видин – Кошава“, издадено от Директора на БДДР – Плевен: битово-фекални отпадъчни води, пречистени в септична яма и отпадъчни води от автомивка, пречистени в каломаслоуловител (вода за нуждите на автомивката е добивана от собствен водоизточник, съгласно издадено от Директора на БДДР – Плевен разрешително за водовземане №1150170/31.03.2008 г. с цел на водоползване – други). С Решение №ПВ3-00057/22.07.2014 г. на Директора на БДДР – Плевен на дружеството е отказано продължаване срока на действие на разрешителното за заустване. Към момента на проверката, извършена на място и оглед на местата за заустване се констатира, че не се формират и не се заустват отпадъчни води от автомивката, тъй като същата не функционира от есента на 2014 г. по данни на присъстващия упълномощен представител на фирмата, при което е изискано в 7-дневен срок от датата на проверката дружеството да представи в РИОСВ – Монтана документи, удостоверяващи горното. От дейността на площадката се формира само битово-фекален поток отпадъчни води. 


По фактор „ОХВ“:

Съгласно Регламент REACH Дружеството се явява потребител на химични вешества и смеси. За своята дейност се съхранява един вид свежо масло. През 2014 г. е изготвена оценка на безопасността на съхранението на химични вещества. Свежите масла се съхраняват в обособен склад в оригинална фабрична опаковка  – пластмасови бидони.Дружествотно е  подало писмена информация в РИОСВ –Монтана за количествата и вида на използваните /съхранени химични вещества и смеси за 2014 г.

По фактор „Отпадъци“:


За периода от предходната проверка – 03.07.2014 г. до настоящата не е извършвано предаване на отпадъци за последващо третиране. Съхраняваните отпадъци са описани в отчетна книга, заверена от Директора на РИОСВ – Монтана. За проверявания период са образувани 190 кг. отпадъци от отработени моторни масла с код 130208*, които се съхраняват в метални съдове и на обезопасено място с ограничен достъп. Планът за приемане и обработване на отпадъците на Пристанище за обществен транспорт с регионално значение „Ро-Ро Сомат“ – Видин не се изпълнява, поради преустановяване на стопанската дейност.

